རྡོ་རྗེ་འཆང་དངོས་བླ་མ་དམ་པ་རྣམས་ཀྱི་བཀའ་དྲིན་
ལས་མདོ་སྔགས་ཀྱི་ཆོས་ཚུལ་ཅུང་ཟད་ཐོབ་པའི་
བརྒྱུད་ཡིག་མུ་ཏིག་ཕྲེང་བ་
ཞེས་བྱ་བ་བཞུགས།
༄༅། ། ཆང་དབང་མི་ཡི་རྣམ་རོལ་ཏེ། ། ཟབ་རྒྱས་དམ་ཆོས་བདུད་རྩིའི་ཆར་
འབེབས་པ། ། བཀའ་དྲིན་འཁོར་མེད་བླ་མ་མཆོག་རྣམས་ཀྱི། ། ཞབས་པད་བྱང་ཆུབ་
བར་དུ་སྤྱི་བོས་མཆོད། ། རྨོངས་པའི་མུན་སེལ་སྒྲོན་མེ་དང་། ། སྡུག་ཀུན་ནད་བརྒྱ་
སེལ་བའི་སྨན། ། ལེགས་ཚོགས་འབྱུང་གནས་སྒོ་གཅིག་པུ། ། མང་ཐོས་ཉིད་དུ་མཁས་
པས་བསྔགས། ། དེ་ཕྱིར་ཆོས་ཚུལ་རྒྱ་མཚོ་ལས། ། ཆ་ཙམ་ཡིད་ཀྱི་གསོས་སྨན་དུ། །
ཐོབ་བའི་བརྒྱུད་རིམ་ནོར་བུའི་ཕྲེང་། ། རང་གཞན་དད་པའི་གསོས་སུ་སྤེལ། །
འདིར་ཕྱོགས་བཅུའི་རྒྱལ་བ་ཀུན་གྱིས་རང་ཅག་འདུལ་བའི་ཕྱིར་དུ་སྤྲུལ་བའི་དགེ་
བའི་བཤེས་གཉེན་མཚན་ཉིད་དང་ལྡན་པ་རྣམས་ཀྱི་ཞབས་ཀྱི་པད་མོ་ཉེ་བར་
བསྟེན་ཏེ། སྡོམ་པ་གསུམ་དང་མདོ་སྔགས་ཀྱི་དམ་པའི་ཆོས་ཀྱི་བདུད་རྩིའི་བགོ་
སྐལ་ཐོབ་པ་རྣམས་ཀྱི་བརྒྱུད་པའི་རིམ་པ་མདོ་ཙམ་བྲི་བ་ལ་གཉིས། བསྟན་པའི་
འཇུག་སྒོ་སོ་ཐར་གྱི་སྡོམ་པ་མནོས་པའི་སྐོར་དང་། དེ་མནོས་ནས་ཐོས་པ་ཇི་ལྟར་
བྱས་པའི་རིམ་པའོ། །
དང་པོ་ནི། རང་ལོ་དྲུག་པའི་སྟེང་དུ་རྒྱལ་བ་ཀུན་གྱི་སྤྱི་གཟུགས་མདོ་སྔགས་
ཐུབ་བསྟན་ཡོངས་ཀྱི་མངའ་བདག་སློབ་དཔོན་རིན་པོ་ཆེ་དོན་གྱི་སླད་དུ་མཚན་
ནས་སྨོས་ཏེ་བཀའ་དྲིན་མཚུངས་མེད། ༧ རྗེ་བཙུན་དཀོན་མཆོག་སྨོན་ལམ་དཔལ་
བཟང་པོའི་ཞལ་སྔ་ནས་ཀྱི་དྲུང་ནས་དགེ་བསྙེན་དང་བར་མ་རབ་བྱུང་དང་། ཚིགས་
སྔ་མ་དགེ་ཚུལ་གྱི་སྡོམ་པ་ཡང་དག་པར་མནོས་ཏེ་རྒྱལ་བའི་བསྟན་པའི་སྒོར་ཞུགས་
- 22 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཁ ༽
ཤིང་། རང་ལོ་ཉེར་གསུམ་པ་ཆུ་སྤྲེལ་ཆུ་སྟོད་ཟླ་བའི་ཚེས་བཞིའི་དུས་ཆེན་ལ། ཚོམས་
ཆེན་བཀའ་གདམས་ཕོ་བྲང་དུ། བརྟན་མཁས་ཀྱི་ཡོན་ཏན་གཉིས་དང་ལྡན་པའི་
སྟོན་པ་ཐུབ་པའི་དབང་བོའི་གདུང་འཚོབ་གནས་བསྟན་འདུལ་བ་འཛིན་པ་ཆེན་པོ་
དོན་གྱི་སླད་དུ་མཚན་ནས་སྨོས་ཏེ། ཆོས་ཚུལ་རྒྱ་མཚོའི་མངའ་བདག ༧ རྗེ་བཙུན་
ངག་དབང་ཆོས་འཕེལ་དཔལ་བཟང་པོའི་ཞལ་སྔ་ནས་ཀྱིས་མཁན་པོ་དང༌། བཀའ་
གདམས་བསྟན་པའི་སྲོག་ཤིང་འདུལ་བ་འཛིན་པ་ཆེན་པོ། ༧ རྗེ་དཀོན་མཆོག་
བསྟན་པའི་ཞལ་སྔ་ནས་ལས་ཀྱི་སློབ་དཔོན། བཀའ་དྲིན་མཚུངས་མེད། ༧ ཡོངས་
འཛིན་དམ་པ་ཐུབ་བསྟན་མཐའ་ཡས་པའི་ཞལ་སྔ་ནས་ཀྱིས་གསང་སྟེ་སྟོན་པའི་
སློབ་དཔོན་མཛད་དེ། དད་པའི་དགེ་འདུན་གྲངས་ཚང་བའི་དབུས་སུ་རྒྱལ་བའི་
བསྟན་པ་ལ་ཞུགས་ལ་ཡོངས་སུ་རྫོགས་པའི་སྡོམ་པ་བསྙེན་པར་རྫོགས་པ་དགེ་སློང་
གི་དངོས་པོ་ཡང་དག་པར་མནོས་པའི་བརྒྱུད་པ་ནི། པཎ་ཆེན་བློ་བཟང་ཆོས་ཀྱི་
རྒྱལ་མཚན་གྱིས། སྡོམ་རྒྱུན་མཁན་པོ་རིན་པོ་ཆེ། ། དམ་ཆོས་ཡར་འཕེལ་ཞལ་སྔ་
ནས། ། དང་པོ་པཎ་ཆེན་བརྒྱུད་བསྙེན་ཏེ། ། ཕྱིས་ནི་མཆོག་ཏུ་དད་པ་དང་། ། གོང་
འཕེལ་ཚུལ་དུ་ཐམས་ཅད་མཁྱེན། ། བསོད་ནམས་རྒྱ་མཚོར་བསྙེན་རྫོགས་པས། ། ཇི་
ལྟར་འདོད་པ་སྦྱར་བས་ཆོག ། ཅེས་གསུངས་པ་ལྟར། ལུགས་གཉིས་ལས། པཎ་
ཆེན་ཤཱཀྱ་ཤྲཱི་ནས་བརྒྱུད་པ་ནི། སྟོན་པ་ཡང་དག་པར་རྫོགས་པའི་སངས་རྒྱས་ཤཱཀྱ་
ཐུབ་པ། ཤཱ་རིའི་བུ། སྲས་སྒྲ་གཅན་འཛིན། བྲམ་ཟེ་སྒྲ་གཅན་འཛིན། མགོན་པོ་ཀླུ་
སྒྲུབ། ཡོན་ཏན་བློ་གྲོས། རཏྣ་མི་ཏྲ། དྷརྨཱ་པཱ་ལ། གུ་ཎ་མ་ཏི། ཆོས་ཀྱི་ཕྲེང་བ། ཞི་
བའི་འབྱུང་གནས་སྦས་པ། ཁ་ཆེ་པཎ་ཆེན་ཤཱཀྱ་ཤྲཱི། བྱང་ཆུབ་དཔལ། བདེ་པ་
དཔལ། མཁན་ཆེན་གྲགས་པ་གཞོན་ནུ། བུ་སྟོན་རིན་ཆེན་གྲུབ། གྲགས་པ་རྒྱལ་
མཚན། ཤེར་འབྱུང་བློ་གྲོས། ཡེ་ཤེས་གྲགས་པ། བློ་གྲོས་ལེགས་བཟང་། བཀྲས་
ལྷུན་པཎ་ཆེན་དམ་ཆོས་ཡར་འཕེལ། པཎ་ཆེན་བློ་བཟང་ཆོས་རྒྱན། སྔགས་ཆེན་
དཀོན་མཆོག་རྒྱལ་མཚན། པཎ་ཆེན་བློ་བཟང་ཡེ་ཤེས། ཡོངས་འཛིན་བློ་བཟང་
- 23 -

གསན་ཡིག་མུ་ཏིག་ཕྲེང་བ།
བཟོད་པ། དཀའ་ཆེན་བློ་བཟང་ཆོས་འཕེལ། པཎ་ཆེན་བློ་བཟང་དཔལ་ལྡན་ཡེ་
ཤེས། རྒྱལ་དབང་བློ་བཟང་འཇམ་དཔལ་རྒྱ་མཚོ། པཎ་ཆེན་བློ་བཟང་དཔལ་ལྡན་
བསྟན་པའི་ཉི་མ་ཕྱོགས་ལས་རྣམ་རྒྱལ་དོན་གྱི་སླད་དུ་མཚན་ནས་སྨོས་ཏེ། ༧ མཁན་
པོ་རིན་པོ་ཆེ་ངག་དབང་ཆོས་འཕེལ་བའི་ཞལ་སྔ་ནས། དེས་བདག་ལའོ། ། གཉིས་
པ་གོང་འཕེལ་གྱི་ཚུལ་དུ་བླ་ཆེན་བརྒྱུད་པ་ནི། ཀླུ་སྒྲུབ་ཡན་སྔ་མ་ལྟར་ལ། དེ་ནས་
ལེགས་ལྡན་འབྱེད། དཔལ་སྦས་ཡེ་ཤེས་སྙིང་བོ། མཁན་ཆེན་ཞི་བ་འཚོ། སྦ་རཏྣ།
དམར་ཤཱཀྱ་མུ་ནི། ནམ་མཁའ་མཛོད། གཡོ་དགེ་འབྱུང་། བླ་ཆེན་དགོངས་པ་རབ་
གསལ། ཀླུ་མེས་ཚུལ་ཁྲིམས་ཤེས་རབ། གཟུས་རྡོ་རྗེ་རྒྱལ་མཚན། སྣེ་བོ་གྲགས་པ་
རྒྱལ་མཚན། འབྲེ་ཤེས་རབ་འབར། རྩེས་པ་གཞོན་ནུ་སེངྒེ་། གྲོ་སྟོན་བདུད་རྩི་
གྲགས། མཆིམས་ནམ་མཁའ་གྲགས། ཟེའུ་གྲགས་པ་ཤེས་རབ། འཆིམས་བློ་བཟང་
གྲགས་པ། གྲོ་སྟོན་ཀུན་དགའ་རྒྱལ་མཚན། དབང་སྟོན་གྲུབ་པ་ཤེས་རབ། པཎ་
ཆེན་དགེ་འདུན་གྲུབ། འདུལ་དཀར་བ་དཔལ་ལྡན་གྲགས་ལྡན་ནམ་བློ་གྲོས་སྦས་པ།
གནས་རྙིང་བ་ཀུན་དགའ་བདེ་ལེགས། རྒྱལ་བ་དགེ་འདུན་རྒྱ་མཚོ། ཁྲི་བདེ་བ་
ཅན་པ་དགེ་ལེགས་དཔལ་བཟང་། རྒྱལ་བ་བསོད་ནམས་རྒྱ་མཚོ། པཎ་ཆེན་དམ་
ཆོས་ཡར་འཕེལ་མན་འདྲ།
གཉིས་པ་ལ་གསུམ། སྨིན་བྱེད་དབང་དང་རྗེས་གནང་གི་སྐོར། གྲོལ་བྱེད་
ཁྲིད་དང་བཤད་ལུང་གི་སྐོར། རྒྱབ་བརྟེན་ལུང་གི་སྐོར་རོ། ། དང་པོ་ལ་དབང་དང་
རྗེས་གནང་གཉིས་ལས། དང་པོ་རྡོ་རྗེ་ཐེག་པའི་འཇུག་སྒོ་དབང་བསྐུར་གྱི་རིམ་པ་
ཐོབ་ཚུལ་ལ་ཡང་སྤྱི་བཀའ་དང་ཟུར་བཀའ་གཉིས། དང་པོ་ནི། མཁས་ཤིང་གྲུབ་
པའི་དབང་ཕྱུག་པཎྜི་ཏ་ཨ་བྷྱ་ཀ་ར་གུབྟ་འམ་འཇིགས་མེད་འབྱུང་གནས་སྦས་པར་
གྲགས་པས་སྲོལ་ལེགས་པར་ཕྱེ་བའི་ཕྲེང་བ་དང་ཀྲྀ་ཡ་གཉིས་དབང་གི་ཆུ་བོ་གཅིག་
འདྲེས་སུ་གྱུར་པའི་དཀྱིལ་འཁོར་བཞི་བཅུ་རྩ་ལྔའི་རས་བྲིས་ཀྱི་དཀྱིལ་འཁོར་དུ།
སྐྱི་ཤོད་ངག་དབང་བསྟན་འཛིན་འཕྲིན་ལས་ཀྱིས་མཛད་པའི་དཀྱིལ་ཆོག་གི་སྟེང་
- 24 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཁ ༽
ནས་ཕྱག་ལེན་ཟབ་བཤད་སོགས་བླ་མ་གོང་མ་རྣམས་ལས་རིམ་གྱིས་བརྒྱུད་པའི་
དགའ་ལྡན་བཀའ་བརྒྱུད་ཪིན་པོ་ཆེའི་ལུགས་སྲོལ་རྨད་དུ་བྱུང་བ་ལྟར་དབང་རྣམས་
རྫོགས་པར་མནོས་པའི་རིམ་པ་ལ། ཐོག་མར་འདུས་པ་ནས་གསུངས་པའི་མི་བསྐྱོད་
པའི་རིགས་གསང་འདུས་འཇམ་པའི་རྡོ་རྗེ་ལྷ་བཅུ་དགུ། གསང་འདུས་མི་བསྐྱོད་རྡོ་
རྗེ་ལྷ་སོ་གཉིས། རྣམ་སྣང་སྒྱུ་ཏྲའི་རྒྱུད་ལ་བརྟེན་པའི་རྣམ་སྣང་འཇམ་རྡོར་ལྷ་ཞེ་
གསུམ། དགྲ་ནག་གི་རྒྱུད་ལ་བརྟེན་པའི་རྣམ་སྣང་གི་རིགས་གཤིན་རྗེ་དགྲ་ནག་ལྷ་
བཅུ་གསུམ་མ་སྟེ་ཕ་རྒྱུད་ལ་བརྟེན་པ་བཞི། བརྟག་གཉིས་ནས་གསུངས་པའི་ཧེ་རུ་
ཀའི་རིགས་ཀྱི་ཀྱེ་རྡོར་ཐོད༌པ་ཅན་ལྷ་དགུ། ཐུགས་ཀྱེ་རྡོ་རྗེ་ལྷ་དགུ། གསུངས་ཀྱེ་རྡོ་
རྗེ་ལྷ་དགུ། སྐུ་ཀྱེ་རྡོ་རྗེ་ལྷ་དགུ། མཁའ་འགྲོ་མ་རྡོ་རྗེ་གུར་གྱི་རྒྱུད་ལས་གསུངས་པའི་
གུར་རིགས་བསྡུས་སམ་མཁའ་འགྲོ་རིགས་ལྔ་ལྷ་ང་གསུམ། སམ་བྷུ་ཊ་ནས་བཤད་
པའི་བདག་མེད་ལྷ་མོ་ཉེར་གསུམ་མ། བརྟག་གཉིས་ནས་གསུངས་པའི་བདག་མེད་
ལྷ་མོ་བཅོ་ལྔ་མ། བརྟག་གཉིས་ནས་གསུངས་པའི་ཀུ་རུ་ཀུལླེ་ལྷ་བཅོ་ལྔ། གུར་ནས་
གསུངས་པའི་རྡོ་རྗེ་སྒྲོལ་མ་ལྷ་བཅུ་གཅིག སམྥུ་ཊི་ནས་གསུངས་པའི་སྙིང་བོ་ཀྱེ་རྡོ་
རྗེ་མཚོན་ཆ་ཅན་ལྷ་བཅུ་བདུན། ཐུགས་ཀྱེ་རྡོ་རྗེ་ལྷ་བཅུ་བདུན། གསུངས་ཀྱེ་རྡོ་རྗེ་
ལྷ་བཅུ་བདུན། སྐུ་ཀྱེ་རྡོ་རྗེ་ལྷ་བཅུ་བདུན། ཁ་སྦྱོར་ནས་བཤད་པའི་བདེ་མཆོག་
རྡོར་སེམས་ཞི་བ་ལྷ་སོ་བདུན། བདེ་མཆོག་རྩ་རྒྱུད་ནས་གསུངས་པའི་འཁོར་ལོ་
སྡོམ་བ་ལྷ་རེ་གཉིས། བདེ་མཆོག་སྔོན་པོ་ལྷ་རེ་གཉིས། བདེ་མཆོག་སེར་བོ་ལྷ་རེ་
གཉིས། རྡོ་རྗེ་ཕག་མོ་དམར་མོ་ལྷ་སོ་བདུན། ཕག་མོ་སྔོན་མོ་ལྷ་སོ་བདུན། ཕག་མོ་
སེར་མོ་ལྷ་སོ་བདུན། ཨབྷི་དྷ་ན་ནས་གསུངས་པའི་ཁྲོ་བོ་ཧཱུཾ་མཛད་ལྷ་བཅུ་གཅིག
འདི་བདེ་མཆོག་ཁྲོ་བོ་རྡོར་སེམས་སུ་ཨབྷྱ་བཞེད་ ཨ་བྷི་དྷ་ན་ནས་གསུངས་པའི་བདེ་མཆོག་
འཁོར་ལོའི་སྒྱུར་དྲུག་ལྷ་དོན་གཉིས། རྡོ་རྗེ་བདུད་རྩིའི་རྒྱུད་ལ་བརྟེན་པའི་རྡོ་རྗེ་ཉི་
མའི་རིགས་རྡོ་རྗེ་བདུད་རྩི་ལྷ་ཉེར་གཅིག ། བདུད་རྩི་ཧཱུཾ་མཛད་ལྷ་ཉེར་དགུ ། བདུད་
རྩི་ཁྲོ་བོ་ལྷ་ཉེར་གཅིག ། བདུད་རྩི་འཁྱིལ་བ་ལྷ་བཅུ་དགུ། སངས་རྒྱས་ ཐོད་པའི་
- 25 -

གསན་ཡིག་མུཏིག་ཕྲེང་བ།
རྒྱུད་ལས་གསུངས་པའི་ཧེ་རུ་ཀའི་རིགས་སངས་རྒྱས་ཐོད་པ་ལྷ་ཉེར་ལྔ། སངས་
རྒྱས་ཐོད་པ་ལྷ་དགུ། མ་ཧཱ་མ་ཡའི་རྒྱུད་ལ་བརྟེན་པའི་སྒྱུ་མ་ཆེན་མོ་ལྷ་ལྔ། རྡོ་རྗེ་
གདན་བཞིའམ་རྒྱུད་གསེར་གྱི་ཆར་བ་ནས་བཤད་པའི་རྣམ་སྣང་རིགས་ཀྱི་རྣལ་
འབྱོར་ནམ་མཁའ་ལྷ་ང་བརྒྱད། དེ་ཉིད་ནས་བཤད་པའི་ཡུམ་བཀའ་ཡེ་ ཤེས་མཁའ་
འགྲོ་ལྷ་བཅུ་གསུམ། དུས་འཁོར་གྱི་རྒྱུད་ལས་བཤད་པའི་དུས་འཁོར་སྐུ་གསུང་
ཐུགས་ཡོངས་རྫོགས་ལྷ་དྲུག་བརྒྱ་སོ་བཞི་སྟེ་མ་རྒྱུད་ཀྱི་དཀྱིལ་འཁོར་སོ་གཉིས་སོ། །
དེ་ཉིད་བསྡུས་པ་ལས་གསུངས་པའི་ཐབས་གཙོ་བོར་སྟོན་པ་རྡོར་དབྱིངས་ལྷ་ང་
གསུམ། ངན་སོང་སྦྱོང་རྒྱུད་དང་བརྟགས་པ་ཕྱོགས་གཅིག་པ་ལ་བརྟེན་པའི་གཙུག་
དགུ་ལྷ་སོ་བདུན། སྒྱུ་ཏྲ་དང་འཇམ་དཔལ་གྲགས་པའི་མཚན་བརྗོད་རྣལ་འབྱོར་
རྒྱུད་དུ་བཀྲལ་བའི་འགྲེལ་བ་ལ་བརྟེན་པ་ཤེས་རབ་གཙོ་བོར་སྟོན་པ་ཆོས་དབྱིངས་
གསུང་དབང་ལྷ་ཉིས་བརྒྱ་ཉེཪ་གཅིག་སྟེ་རྣལ་འབྱོར་རྒྱུད་ཀྱི་དཀྱིལ་འཁོར་གསུམ།
འབྱུང་འདུལ་གྱི་རྒྱུད་ལ་བརྟེན་པའི་རྡོ་རྗེའི་རིགས་གསང་བདག་འབྱུང་འདུལ་ལྷ་སོ་
གསུམ་སྟེ་སྤྱོད་རྒྱུད་ཀྱི་དཀྱིལ་འཁོར་གཅིག་གོ ། འོད་ཟེར་ཅན་གྱི་རྒྱུད་ལས་བཤད་
པའི་དེ་བཞིན་གཤེགས་པའི་རིགས་ཀྱི་ཡུམ་ལྷ་མོ་འོད་ཟེར་ཅན་ལྷ་ཉེར་ལྔ། གཟུངས་
གྲྭ་ལྔ་ལས་བཤད༌པའི་སོ་འབྲང་གཙོ་བོར་བྱས་པའི་གྲྭ་ལྔ་ལྷ་བཅུ་གསུམ་སྟེ་འཕྲེང་
རྐྱང་གི་དཀྱིལ་འཁོར་ཞེ་གཉིས་དང་། ནོར་རྒྱུན་མའི་རྟོག་ཆུང་ལ་བརྟེན་པའི་དེ་
བཞིན་གཤེགས་པའི་རིགས་ནོར་རྒྱུན་མ་ལྷ་བཅུ་དགུ། གཟའ་ཡུམ་གྱི་རྟོག་པ་ལ་
བརྟེན་པའི་གཟའ་ཐམས་ཅད་ཀྱི་ཡུམ་རྗེ་བཙུན་རིག་པ་ཆེན་མོའམ་རིགས་བྱེད་མ་
ནུབ་བྱང་གི་གྲྭར་བཞུགས་པ་དཀྱིལ་འཁོར་གྱི་གཙོ་བོར་བྱས་པའི་གཟའ་ཡུམ་ལྷ་ཞེ་
དྲུག་གམ་ལྔ་བཅུ། རྣམ་རྒྱལ་མའི་རྟོག་པ་ལ་བརྟེན་པའི་དེ་བཞིན་གཤེགས་པའི་
རིགས་ཀྱི་གཙུག་ཏོར་རྣམ་རྒྱལ་མ་ལྷ་སོ་གསུམ་སྟེ། ཀྲྀ་ཡ་ནས་གསུངས་པའི་བདེ་
ལེགས་སུ་བྱེད་པའི་དཀྱིལ་འཁོར་གསུམ་བསྣན་པས་བྱ་རྒྱུད་ཀྱི་དཀྱིལ་འཁོར་ལྔ་
བཅས་རྫོགས་པར་ཐོབ་པ་ལས། ཕྲེང་བའི་དཀྱིལ་འཁོར་ཞེ་གཉིས་ཀྱི་བརྒྱུད་པ་ནི།
- 26 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཁ ༽
རྡོ་རྗེ་འཆང་། ཡེ་ཤེས་ཀྱི་མཁའ་འགྲོ་མ། སློབ་དཔོན་ཨ་བྷ་ཡཱ་ཀ་ར། མཁས་པ་དཔེ་
མེད་སྲུང་བ། མཁས་པ་ཆེན་པོ་རྣམ་བཤད་ལྷ། ཁ་ཆེ་པཎ་ཆེན་ཤཱཀྱ་ཤྲཱི་བྷ་ཏྲ། དཔོན་
ཆུང་བ་གཞིའི་དཔལ། དེ་སྲས་དྲི་མེད་དཔལ་བཟང་། མང་མཁར་ལོ་ཙཱ་བ་བྱང་
ཆུབ་སེངྒེ། སྐྱི་སྟོན་གྲགས་པ་རྒྱལ་མཚན། བླ་མ་ཤེས་རབ་སེངྒེ། གཞོན་ནུ་དཔལ།
བླ་མ་ཚུལ་ཁྲིམས་རྒྱལ་བ། སེམས་དཔའ་ཆེན་པོ་ཆོས་ཀྱི་རྒྱལ་པོ། རྡོ་སྟོན་བསོད་
ནམས་བཟང་པོ། རྗེ་རྒྱལ་བ་དཔལ། པཎ་ཆེན་བཟང་པོ་བཀྲ་ཤིས། སྲད་རྒྱུད་ཆེན་
བཀྲ་ཤིས་འཕགས། སྔགས་རམས་པ་ཀུན་དགའ་དཔལ་བ། མཁས་གྲུབ་སངས་
རྒྱས་ཡེ་ཤེས། པཎ་ཆེན་བློ་བཟང་ཆོས་ཀྱི་རྒྱལ་མཚན། སྔགས་ཆེན་དགེ་འདུན་དོན་
གྲུབ། ཛ་ཡ་པནྜི་ཏ་བློ་བཟང་འཕྲིན་ལས། བཀའ་འགྱུར་བ་ཆེན་པོ་ཏཱ་བླ་མ་བློ་
བཟང་ཚུལ་ཁྲིམས། འཇམ་དབྱངས་བདེ་བའི་རྡོ་རྗེ། ཁྲི་ན་ངག་དབང་མཆོག་
ལྡན། རྒྱལ་དབང་བློ་བཟང་སྐལ་བཟང་རྒྱ་མཚོ། པཎ་ཆེན་བློ་བཟང་དཔལ་ལྡན་ཡེ་
ཤེས། རྒྱལ་སྲས་བསྐལ་བཟང་ཐུབ་བསྟན་འཇིགས་མེད་བསྟན་པའི་རྒྱལ་མཚན།
ཤིང་བཟའ་པནྜི་ཏ་བློ་བཟང་དར་རྒྱས་རྒྱ་མཚོ། རིགས་དང་དཀྱིལ་འཁོར་རྒྱ་མཚོའི་
མངའ་བདག ༧ རྗེ་བཙུན་དཀོན་མཆོག་ སྨོན་ལམ་དཔལ་བཟང་པོ། དེས་བདག་
ལའོ། ། ཡང་ན། རྗེ་དགེ་འདུན་དོན་གྲུབ། རྗེ་བློ་བཟང་བཀྲ་ཤིས། བློ་བཟང་ཚུལ་
ཁྲིམས་མན་འདྲ། ཡང་ན། པཎ་ཆེན་བློ་བཟང་ཆོས་རྒྱན། རྒྱལ་དབང་ལྔ་བ་ཆེན་པོ།
སྔགས་རམས་པ་ནམ་མཁའ་བཟང་པོ། དེ་ལས་ཛ་ཡ་པནྜི་ཏ་བློ་བཟང་འཕྲིན་ལས་
ཀྱིས་གསན་པ་མན་འདྲ། ཡང་ན་སྔགས་རམས་པ་ནམ་མཁའ་བཟང་པོ། འཕྲེང་བ་
པ་ཕུན་ཚོགས་ལེགས་འབྱོར། ལྕང་སྐྱ་ངག་དབང་ཆོས་ལྡན། ཏཱ་བླ་མ་བློ་བཟང་ཚུལ་
ཁྲིམས་མན་འདྲ། ས་ལུགས་ལྟར་གྱི་བརྒྱུད་པ་ནི། སྐྱི་སྟོན་གྲགས་པ་རྒྱལ་མཚན་
ཡན་སྔར་ལྟར་ལ། དེ་ནས་དོལ་བོ་ཤེས་རབ་རྒྱལ་མཚན། ས་བཟང་བློ་གྲོས་རྒྱལ་
མཚན། ས་བཟང་འཕགས་པ་གཞོན་ནུ་བློ་གྲོས། རྗེ་ཀུན་དགའ་བཟང་པོ། བྱང་
སེམས་བློ་གྲོས་རིན་ཆེན། སངས་རྒྱས་རིན་ཆེན། ལྷ་མཆོག་སེངྒེ་། ངོར་བ་དཀོན་